
Sumulong mula estratehikong 
depensiba tungong estratehikong 


pagkapatas 


Mensahe sa Bagong Hukbong Bayan 
Mula sa Komite Sentral, 
Partido Komunista ng Pilipinas 


ng Bagong Hukbong Bayan (BHB), nagpupugay 

tayo sa mga Pulang kumander at mandirigma at 
iniuukol natin ang pinakamataas na parangal sa ating 
mga rebolusyonaryong martir at bayani. Binabati na- 
tin ang hanay ng mga mandirigma sa mga tagumpay 
nitong nagdaang taon at ginaganyak natin silang 
magkamit pa ng mga tagumpay sa rebolusyonaryong 
pakikibaka para sa pambansang kalayaan at demokras- 
ya. 

Mula nang ihayag natin ang ating estratehikong 
planong sumulong mula sa yugto ng estratehikong 
depensiba tungong estratehikong pagkapatas g 
sa matagalang digmang bayan, masigasig nang | 
pinagtatalakayan ng mga kadre at kasapi ng p 
ating Partido, mga Pulang kumander at mandi- 
rigma, mga aktibistang masa, mga alyado at [ 
ng malawak na masa ng sambayanan ang ba- | 
tayan, mga rekisitong pampulitika at ang es- 
tratehiya at taktika para sa pagsulong. Bakit Ñ 
at paano tayo magtatagumpay? 

Una, ang palagiang krisis na kalagayan ng 
pandaigdigang sistemang ka- @ 
pitalista at lokal na naghaha- N 
ring sistema ay nagsisilbing AN 
batayan para sa ating estrate- |; IN 
hikong plano at implementa- (| WA 
syon nito sa susunod na li- f 
mang taon. Ang kalagayang \ 
ito ay patuloy na lumalala at 1 
lalu't lalong umiinam para sa 
pagsusulong ng digmang bayan. 


S a okasyon ng ika-41 anibersaryo ng pagtatatag 


Ikalawa, napanghahawakan ng PKP ang wastong 
linya sa ideolohiya, pulitika at organisasyon at mabi- 
sa nitong napamumunuan ang mamamayan at mga re- 
bolusyonaryong pwersa. Taglay nito ang mayamang 
rebolusyonaryong karanasan at lahatang-panig na la- 
kas na nakamit sa mahigit 40 taong digmang bayan 
para tupdin ang mga rekisitong pampulitika ng dig- 
mang bayan. 

Ikatlo, taglay ng hukbong bayan sa pamumuno ng 
PKP ang wastong estratehiya at taktikang itinakda ng 
Partido para isulong ang digmang bayan. Mataas ang 
moral ng mga Pulang kumander at mandirigma at de- 
terminado silang bumigwas sa kaaway at tupdin ang 
estratehikong plano. 


I. Krisis na kalagayan ng 
pandaigdigang sistemang kapitalista 


A”! pandaigdigang sistemang kapitalista ay nayanig mula sa punda- 
syon hanggang sa tuktok ng sunud-sunod na mga krisis sa pinansya 
mula noong kalagitnaan ng dekada 1970. Ang pagbabaling ng patakaran 
mula Keynesianismo tungong neoliberalismo ay nagpalalim at nagpalub- 


ha lamang sa paulit-ulit na krisis. 

Ang ganap na panunumbalik ng 
kapitalismo sa ilang bansang pi- 
nagharian ng mga rebisyunista ay 
ipinamamarali ng monopolyong 
burgesya bilang patunay na walang 
pag-asa ang adhikaing sosyalista 
at ang pandaigdigang sistemang 
kapitalista ay mas matatag higit 
kailanman. Pero sa katunayan, ang 
pagdami ng mga industriyal na ka- 
pitalistang bansa ay nagpasikip pa 
sa mundo para sa kapitalismo at 
nagpalubha sa krisis ng pandaigdi- 
gang sistemang kapitalista. 

Naging sukdulan nang mapa- 
minsala ang krisis sa ekonomya at 
pinansya sa mga imperyalistang 
bansa at lalo't higit sa mas atrasa- 
dong mga bansa. Itinutulak nito 
ang mga imperyalistang kapangya- 
rihan para maging mas mapandam- 
bong, mas mapaniil at mas agresi- 
bo higit kailanman. Ang krisis ay 
lumilikha ng kalagayang kagaya ng 
nagbunsod sa dalawang digmaang 
pandaigdig noong ika-20 siglo. Ang 
tanging pagkakaiba ay di hamak na 
mas mataas ang potensyal ngayon 
para magrebolusyon ang mga ma- 
mamayan, lumaban ang mga bansa 
para sa kalayaan at maggiit ng ka- 
sarinlan ang mga bansang anti-im- 
peryalista. 

Lumilitaw ang makauring tung- 
galian sa pagitan ng monopolyong 
burgesya at proletaryado sa mga 
bansang imperyalista. Nahihibang 
ang mga imperyalistang kapangya- 
rihan sa pag-aagawan ng teritor- 
yong pang-ekonomya at saklaw ng 
impluwensya. Higit na tumitindi at 
nagiging marahas ang mga kontra- 
diksyong inter-imperyalista. 

Gayunman, umiiwas pa ang 


mga imperyalistang kapangyarihan 
sa tuwirang mararahas na salpukan 
at itinutuon pa nila ang kanilang 
dahas sa mga aping mamamayan sa 
mga bansang neokolonyal at atra- 
sado. Bagamat ang China na ang 
pangunahing katuwang ng US sa 
pagpapatupad ng patakaran nitong 
“neoliberal na globalisasyon,” ang 
pagkabangkarote ng patakarang ito 
ay nagtutulak sa China para um- 
angkin ng sariling mga pamilihan, 
mapagkukunan ng langis at iba 
pang hilaw na materyales at ma- 
paglalagakan ng puhunan. Tenden- 
sya nitong guluhin ang balanse ng 
pwersa sa hanay ng mga imperya- 
listang kapangyarihan. 

Hindi nalulutas ang kasaluku- 
yang krisis sa ekonomya at pinan- 
sya ng US at ng pandaigdigang sis- 
temang kapitalista dahil ayaw bu- 
mitiw ng mga imperyalistang ka- 
pangyarihan sa kanilang neoliberal 
na dogma. Ginagamit lamang ang 
salaping pansalba mula sa, 
pondong publiko para abono- 
han ang pagkalugi ng malalaking 


bangko at korporasyon sa industri- 4 ~ 


yang militar sa halip na muling bu- 
hayin ang produksyon at empleyo. 
Kaya naman lumalawig at lumala- 


lim ang krisis ng pandaigdigang ka- 


pitalismo. 


Dahil lumaki na ang pagkakau- 


tang, bulnerable ang US sa mga 
pagsisikap ng China na magpatu- 
pad ng mga 
patakarang q 
pang-ekonomya, 
pangkalakalan at 
pampinansya na nag- N, 
sisilbi sa pambansang : 
interes nito. May pang- Ng 


matagalang kahalagahan sa Pilipi- 
nas ang ugnayang pang-ekonomya 
ng ASEAN at China bilang pag-al- 
pas sa solong dominasyon ng im- 
peryalismong US sa East Asia. Ang 
Shanghai Cooperation Organization 
ay maaaring maging panimbang sa 
paghahari ng US sa buong Asia. 

Ang US ay patuloy na nahihi- 
gop ng mga kumunoy na likha ng 
mga gerang agresyon nito sa Iraq 
at Afghanistan. Ang mga interben- 
syong militar nito sa Middle East, 
Africa, Central Asia at South Asia 
ay nakasasama sa kabuuan nitong 
paghahari. May ilang bansang nag- 
gigiit ng pambansang kasarinlan sa 
East Asia, Latin America and Africa. 

Patuloy ang mamamayan sa 
pagsusulong ng armadong pagla- 
ban sa US at mga papet nito. Sa 
ibang bansa tulad ng India, Pilipi- 
nas, Peru, Turkey at Colombia, nag- 
pupunyagi ang mamamayan sa ar- 
madong pakikibaka para sa pam- 
bansang kalayaan at demokrasya. 
Naglulunsad o naghahandang mag- 
lunsad ng digmang bayan ang mga 
rebolusyonaryong partido ng prole- 
taryado sa paparaming bansa sa 
Asia, Africa at Latin America. 

Ang panlipunan at pampuliti- 
kang kaguluhan at ang pagsiklab 
ng mga rebolusyonaryong arma- 
dong pakikibaka sa pandaig- 
S digang sistemang ka- 
pitalista ay 
magiging ma- 
"inam sa pag- 
sulong ng bagong de- 
mokratikong rebolu- 


Jf malakas na hilig ng US 
'A at iba pang imperyalis- 
‘Å tang kapangyarihan na 
I maghasik ng mga ge- 
N rang agresyon at tero- 
\ æ rismo ng estado laban 

Nsa mamamayan ay 
SQ nagtutulak sa mama- 
mayan na maglun- 
sad ng rebolusyo- 
j naryong digma. 

II. Krisis na kalagayan ng lokal na naghaharing sistema 


ukdulang reaksyunaryo at mapanlinlang ang rehimeng Arroyo sa pag- 
lalarawan sa katangian ng naghaharing sistema sa Pilipinas. Ipinapa- 
pasan nito sa bayan ang nakakukubang bigat ng dayuhang monopolyo 
kapitalismo, katutubong pyudalismo at burukrata kapitalismo sa ilalim ng 
mga patakarang dikta ng US tulad ng “globalisasyong neoliberal” at 


“pandaigdigang gera laban sa terorismo.” 


Gayunman ay sige ang dakdak 
ng rehimen na gagawin nitong 
“first world country” ang Pilipinas 
at pilit nitong sinisisi ang pagla- 
ban ng mamamayan sa kaapihan at 
pagsasamantala bilang sanhi ng 
pagkaatrasado at kahirapan. At gi- 
nagamit nito ang gayon kalaking 
kasinungalingan bilang katwiran 
para sikaping durugin o pawa- 
lang-saysay ang rebolusyonar- f 4 
yong kilusan sa pamamagitan 
ng malulupit na kampanyang 
panunupil-militar mula 2001. 

Lubos na nabigo ang . 
Oplan Bantay Laya FAs 
(OBL) sa lahat ng “ | 
kontra-rebolusyonar- 
yong layunin nito. /' 
Matagumpay na na-! |. 
kapaglunsad ng mga Ñ 
taktikal na opensiba 
ang BHB sa buong, 
bansa kaya napabula- ( : 
anan ang mga pansay- Ni. 
war na pinagsasasabi 
ng rehimen at naipa- Y 
malas ang nag-iibayong lakas ng 
armadong rebolusyonaryong kilu- 
san. 

Binabalewala lamang ng mama- 
mayan ang ipinangangalandakan 
ng reaksyunaryong militar tungkol 
sa maraming “kampo ng BHB na 
naagaw,” “maramihang pagsuko ng 
BHB,” “pagsanib sa lipunan ng 
mga sumukong rebelde” at mga ka- 
tulad nito. Ang mga pagdukot, 
pagtortyur at ekstrahudisyal na 
pagpaslang sa mga aktibista at ka- 
raniwang mamamayan ay pinalala- 
bas na mga lehitimong hakbang la- 
ban sa mga “kaaway ng estado” at 
ang mga salarin ay ginagantimpa- 
laan at pinararangalan bilang mga 

“bayani.” 

Magpapatuloy at lulubha pa 
ang palagiang krisis ng malakolo- 
nyal at malapyudal na naghaharing 
sistema sa Pilipinas. Walang nata- 
tanaw na palatandaang uusbong 
mula sa kasalukuyang eleksyong 
presidensyal ang isang bagong ad- 
ministrasyong tunay na magpapa- 
laya sa Pilipinas at tatahak sa 
landas ng kaunlarang industri- 
yal sa pamamagitan ng repor- 


sss ma sa lupa at pambansang in- 


| dustriyalisasyon. Ang tenden- 
sya ng mga nasa pinaka- 


EN (3 matataas na pwesto ay 


' solohin ang pangungu- 
rakot at palakihin ang 
\ kanilang napipiga sa 
“pamamagitan ng 
ibayo pang pagsasa- 
‘mantala at pang-aapi 
\ |sa bayan, laluna sa ma- 
MM sang anakpawis. 

Ang hamak na mala- 
kolonyal na agraryong 
katangian ng Pilipinas ang 
naglalatag ng kalagayan para sa 
pag-unlad ng digmang bayan. Ang 
kawalan ng tunay na lubusang re- 
porma sa lupa ang tumitiyak na ta- 
talima ang masang magsasaka sa 
pamumuno ng Partido Komunista 
ng Pilipinas sa pagsusulong ng re- 
bolusyong agraryo at paglahok sa 
digmang bayan. 

Ang palagiang sosyo-ekonomi- 
kong krisis ng naghaharing sistema 
ay lilikha ng walang kasinlubhang 
krisis sa pulitika na sapat para hin- 
di na kayanin ng mga naghaharing 
uring malalaking kumprador at pa- 
nginoong maylupa na magharing 
kagaya ng dati. Nagiging mas ma- 
rahas na ang mga paksyon ng mga 


naghaharing uri laban sa isa't isa 
habang lumiliit ang mga pakina- 
bang ng kapangyarihang pampuli- 
tika sanhi ng lumalalang krisis. 

Kagaya ng naipamalas ng masa- 
ker sa Ampatuan, maaaring gamitin 
ng mga reaksyunaryong paksyon 
ang mga bahagi ng mga pwersang 
militar, pulis at paramilitar bilang 
pribadong hukbo nila at magtayo 
ng sariling lantad na pribadong 
hukbo sa pamamagitan ng pagkuha 
ng mga suplay militar sa mga ar- 
mori ng estado. Ang pamamayag- 
pag ng mga pribadong hukbo ay 
iniluwal ng patakarang terorismo 
ng estado laban sa mamamayan. 

Hindi pahuhupain kundi pati- 
tindihin pa ng kasalukuyang elek- 
syong presidensyal ang mga kon- 
tradiksyon sa hanay ng mga reak- 
syunaryo. Ang pana-panahong 
eleksyon para sa mga upisyal ng re- 
aksyunaryong gubyerno ay nagsi- 
silbing paniyak sa paghahari ng 
mga pulitikong maka-imperyalista 
at kinatawan ng malalaking kum- 
prador at panginoong maylupa. 
Proseso rin ang mga ito para ipwe- 
ra ang mga kinatawan ng anakpa- 
wis at para magpartihan at magri- 
godon sa kapangyarihan ang mga 
dinastiya at paksyon sa pulitika. 

Ngunit ang kasalukuyang hala- 
lang presidensyal ay nagbubukas 
ng daan tungo sa mas malalang kri- 
sis ng sistema at higit pang kara- 
hasan sa hanay ng mga reaksyunar- 
yo. Higit kailanman ay mas malaki 
ang ginagastos ngayon ng magka- 
karibal na paksyon sa pulitika sa 
kampanyang elektoral. Sisikapin ng 
mga mananalo na bawiin ang kani- 
lang gastos at tumubo sa kanilang 
pwesto sa gubyerno. Magpupuyos 
naman sa sama ng loob ang mga 
talunan. 

Alinmang reaksyunaryong pak- 
syon ang makakuha sa pwesto ng 
pangulo sa Mayo ay magpapatuloy 
sa dikta ng US na patakarang tero- 

rismo ng estado laban sa mamamayan at mga rebolu- 
syonaryong pwersa. Wala ni isa sa apat na mayor na 
kandidato sa pagkapangulo ang nagpapahayag ng ka- 
pasyahang magsulong ng usapang pangkapayapaan 
para harapin ang mga ugat ng armadong tunggalian sa 
pamamagitan ng mga repormang panlipunan, pang- 
ekonomya at pampulitika. 

Mainam na bagay ang pagtutol ng mga reaksyu- 
naryo, laluna ng mga maka-imperyalistang militarista 
at kleriko-pasista, sa usapang pangkapayapaan. Sa 
gayo'y naiwawaksi ang mga bulaang ilusyon ukol sa 
usapang pangkapayapaan at higit pang naitutulak ang 
mga rebolusyonaryong pwersa na tupdin ang malaking 
tungkuling isulong ang digmang bayan. 

Malaon nang ipinangangalandakan ng pinakama- 
sasahol sa mga reaksyunaryo at mga tagasunod nilang 
nagkukunwang progresibo, kabilang ang mga taksil na 
inilantad ng Ikalawang Dakilang Kilusang Pagwawas- 
to, na ang mamamayan at mga pwersa ng bagong de- 
mokratikong rebolusyon ay nasapawan at napahina na 
ng mga di armadong pag-aalsang bayan noong 1986 
at 2001 at paghahalinhinan ng mga kunwa'y demokra- 
tikong rehimen pagkatapos ng rehimeng Marcos. 

Tinatabunan ng mga pumupula sa bagong demo- 
kratikong rebolusyon sa pamamagitan ng matagalang 


digmang bayan ang katotohanang nag-ambag nang 
malaki ang mga rebolusyonaryong pwersa sa tagum- 
pay ng mga di armadong pag-aalsang bayan at hindi 
lamang napanatili kundi napalaki pa ng BHB ang ar- 
madong lakas nito kaya kilala na ito bilang pinakama- 
laking rebolusyonaryong hukbong bayan sa kasaysa- 
yan ng Pilipinas. Hindi nasupil ng OBL 1 at 2 ang ar- 
madong rebolusyonaryong kilusan. Hindi sinasadya ng 
mga reaksyunaryo na amining may makabuluhang la- 
kas ang hukbong bayan tuwing idinedeklara nilang ito 
pa rin ang pinakamalaking banta sa naghaharing sis- 
tema. Ginagawa lamang nilang katawa-tawa ang kani- 
lang sarili sa walang lubay na pagsasabing may 
25,000 mandirigma ang BHB noong kalagitnaan ng 
dekada 1980 at ngayo'y ilanlibo na lamang ito. 

Bawat linggo, bawat buwan at bawat taon, naipa- 
mamalas ng BHB ang kakayahan nitong manlipol ng 
mga yunit ng kaaway at patuloy nitong gagawin ang 
gayon alinsunod sa patakaran at estratehikong pla- 
nong sumulong mula sa yugto ng estratehikong de- 
pensiba tungong estratehikong pagkapatas. Papabilis 
pang lalakas ang BHB sa patuloy nitong paggamit sa 
ispesipikong linya ng malaganap at masinsing pakiki- 
digmang gerilya batay sa papalawak at papalalim na 
baseng masa. 


III. Mga rekisitong pampulitika ng digmang bayan 


A!? rebolusyonaryong pampulitikang pamumuno ng PKP ang numero 
unong rekisitong pampulitika ng bagong demokratikong rebolusyon 
sa Pilipinas at para sumulong mula estratehikong depensiba tungong es- 
tratehikong pagkapatas sa matagalang digmang bayan. Ang Partido ang 
naglatag ng pangkalahatang linya ng bagong demokratikong rebolusyon 


laban sa malakolonyal at malapyudal na naghaharing sistema. 


Sa gabay ng Marxismo-Leninis- 
mo-Maoismo, nakaipon ang Partido 
ng mga karanasan at tagumpay sa 
pamumuno sa bagong demokrati- 
kong rebolusyon. Sa pamamagitan 
ng paglulunsad ng Ikalawang Daki- 
lang Kilusang Pagwawasto mula 
1992 hanggang 1998, nabawi nito 
ang baseng masang nawala noong 
una sanhi ng malulubhang kamali- 
ang “Kaliwa” at Kanang oportunis- 
mo noong dekada 1980 at napag- 
panibagong-lakas nito ang arma- 
dong rebolusyonaryong kilusan 
mula dekada 1990. 

Ang susing tungkulin ng Parti- 
do sa susunod na limang taon ay 
magrekrut ng di kukulangin sa 
200,000 kasapi ng Partido upang 

mapalakas ang rebolusyonaryong 
pamunuan at bag-as ng rebolusyo- 
naryong kilusang masa. Ang kasa- 
lukuyang kasapian ng Partido ay 
sapat na batayan para 
abutin ang layuning 
ito sa loob ng dala- 

wang taon alinsu- 
nod sa patakaran #JN 
ng mapangahas AN N 

na pagpapala- (WT 
wak sa kasapian |] 
ng Partido nang : 
walang pinapa- NG 

pasok ni isang WF 
di kanais-nais 
na elemento. Ñ 
Dapat rekrutin #7 
at pasumpain ng K% 


Partido bilang mga kandidatong ka- 
sapi ang mga aktibista sa mga or- 
ganisasyong masa na tumatanggap 
sa Konstitusyon at Programa ng 
Partido. 

Ang mga kandidatong kasapi na 
nagmula sa uring manggagawa at 
magsasaka ay nagiging ganap na 
kasapi sa loob ng anim na buwan 
at ang mga nagmula naman sa pe- 
tiburgesya, sa loob ng isang taon. 
„~ Sa panahon ng pagiging kan- 
Na didatong kasapi, dapat tiya- 

kin ng kinauukulang or- 
ss gano o yunit ng Partido 
ang mabuting pagkatao 
at militansya ng mga 
kandidatong kasapi 
sa kilusang masa 
“ow. at dapat silang 
bigyan ng bata- 
yang edukasyong pampar- 
tido. Dapat bilisan ng la- 
hat ng namumunong or- 
gano at yunit ng Parti- 


pi 


a 

do ang pagsisikap na iangat tungo 
sa pagiging ganap na kasapi kapwa 
ang mga nakaligtaan at bagong 
kandidatong kasapi ng Partido. 
Hindi dapat magkaroon ng mga 
di kinakailangang pagkaantala ba- 
go maging ganap na kasapi ang 
mga kandidatong kasapi ng Parti- 
do. Ang pagkaantala ng pag-aa- 
ngat ng isang kandidato tungo sa 
pagiging ganap na kasapi ay kara- 
niwang ibinubunga ng kapabayaan 
at pagwawalambahala sa pagnana- 
is ng mga kandidatong kasapi na 
maging ganap na kasapi. Sapat 
nang ang kandidatong kasapi ay 
makatapos ng batayang eduka- 
syong pampartido at mapatuna- 
yang seryoso sa pagtupad sa tung- 
kuling nakaatang sa kanya sa yunit 
ng Partido at organisasyong masa. 
Para mabilis na maitayo ang 
Partido, dapat nating pabilisin ang 
pagtatayo ng mga organisasyong 
masa ng magsasaka, manggagawa, 
kabataan, kababaihan, bata, akti- 
bistang pangkultura at iba pang 
sektor. Sa umpisa ay sapat na ang 
pagtanggap sa programa at konsti- 
tusyon ng organisasyong masa pa- 
ra maging kasapi ang mga aplikan- 
te/rekrut. Kung walang lumalaking 
kilusang masang mapagrerekrutan 
ng mga kandidatong kasapi, ang 
Partido ay hindi lalaki at hindi ma- 
katutupad sa tungkuling pumukaw, 
mag-organisa at magpakilos ng 
mas marami pang mamamayan. Re- 
latibo sa estratehikong tungkuling 
sumulong mula estratehikong de- 
pensiba tungong estratehikong 
pagkapatas, kapwa maliit ang orga- 
nisasyon ng ating Partido at ang 
ating organisadong baseng masa. 
Ngunit higit na sa sapat ang mga 
ito para hangarin nating kamtin 
ang antas ng lakas na kailangan 
para abutin ang bungad ng estrate- 
hikong pagkapatas sa loob ng wala 
pang limang taon kung lalagumin 
natin nang husto ang mga dahilan 
ng mabagal na paglaki ng Partido 
at organisadong baseng masa at 

kung itatakda natin ang mga tung- 
kulin para maksimisahin ang ating 
lakas at igpawan ang mga kamalian 
at kahinaan. 

Ang paglawak ng organisasyon 
ng Partido at organisadong baseng 
masa kapwa sa kalunsuran at kana- 
yunan ay maaaring mauna sa pag- 
lawak ng hukbong bayan. Maaaring 
lumawak ang Partido at ang organi- 
sadong baseng masa sa lahat ng 
distritong kongresyunal ng reak- 
syunaryong estado. Saanman may- 
roon, dapat palakihin ang kanilang 
kasapian. Kalaunan, ang ilan sa 
mga kasapi ng Partido at mga akti- 
bistang masa ay maaaring ilipat 
nang pana-panahon upang masak- 
law ang mga lugar kung saan wala 
pa o napakaliit ng Partido at mga 
organisasyong masa. 

Sa susunod na limang taon, da- 
pat makapagtayo ng mga sangay 
ng Partido sa di kukulangin sa 
20,000 baryo at dapat makapag- 
paunlad ng mga kadre ng Partido sa 
antas rehiyon, subrehiyon, prubin- 
sya, distrito o larangang gerilya at 
seksyon sa pamamagitan ng iba't 
ibang antas ng edukasyong pam- 
partido at sa pamamagitan ng ga- 
wain sa kilusang masa. Dapat ma- 
pamunuan ng mga kadre at kasapi 
ng partido sa lokalidad ang gawain 
ng mga organisasyong masa, orga- 
no ng kapangyarihang pampulitika, 
milisyang bayan, kwerpong pa- 
nanggol ng baryo at mga yunit pa- 
nanggol ng mga organisasyong ma- 
sa. Inaako ng milisyang bayan ang 
papel bilang mga pangunahing 
pwersa sa paglulunsad ng lokal na 
pakikidigmang gerilya at bilang 
sentro de grabidad ng mga kwer- 
pong pananggol ng baryo at mga 
yunit pananggol ng mga lokal na 
organisasyong masa. 

Dapat nilang mapabwelo ang 
mga yunit ng BHB sa paglulunsad 
ng mga taktikal na opensiba. Sa 
gayon, makapagbubuo ng mga ba- 
gong yunit panlaban gamit ang 
mga armas na nasasamsam sa ka- 


away. Dapat na tayong umalpas sa 
nakagawiang pagtatambak sa mga 
yunit ng hukbong bayan ng mga 
tungkuling kaya namang gawin ng 
mga lokal na sangay ng Partido, 
mga organisasyong masa at mga 
lokal na organo ng kapangyarihang 
pampulitika na siyang mamamaha- 
la sa edukasyong publiko, mga usa- 
ping pang-ekonomya, kalusugan, 
pagtatanggol sa sarili, aktibidad 
pangkultura at arbitrasyon. 

Sa pamumuno ng Partido, ma- 
bubuo at mapangangasiwaan ng 
mga organo ng kapangyarihang 
pampulitika ang milisyang bayan 
at kwerpong pananggol-sa-sarili ng 
baryo para sa panloob na seguridad 
at gawaing pulis. Ang mga organi- 
sasyong masa ay makapagbubuo at 
makapangangasiwa din ng kani-ka- 
niyang yunit pananggol-sa-sarili. 
Dapat umabot sa ilampung libo ang 
kasapian ng milisyang bayan at 
kwerpong pananggol-sa-sarili ng 
baryo--isang platung milisya at 
isang platung kwerpong panang- 
gol-sa-sarili sa bawat baryo. Ang 
mga yunit pananggol-sa-sarili ay 
dapat umabot sa daan-daang li- 
bo--isang platung pananggol-sa- 
sarili sa bawat organisasyong masa 
sa bawat baryo. 

Dapat isailalim ng BHB ang 
mga yunit nito sa mga takdang pa- 
nahon ng pulitiko-militar na pag- 
sasanay, pakikipaglaban, gawaing 
masa at produksyon. Dapat nitong 
bigyan ng pagsasanay pulitiko-mi- 
litar ang yunit panlaban nito ga- 
yundin ang mga instruktor para sa 
mga milisyang bayan at yunit pa- 
nanggol-sa-sarili. Maaaring irelye- 
bo at ipakat ang mga yunit ng BHB 
para sa mga laban sa loob ng tatlo 
hanggang anim na buwan, depende 
sa sitwasyon. Ang punto ay pabilis- 
in ang pagsamsam ng mga armas 
sa mga pwersang kaaway. Dapat 
ding irelyebo ang mga yunit ng 
BHB sa gawaing masa at produk- 
syon para manatili silang malapit 
sa mamamayan at mapalitaw nila 

ang bahagi ng kanilang kinokonsumo. 

Nararapat para sa Partido na maglagom ng karana- 
san at kasalukuyang kalagayan at magbalangkas ng 
mga gabay at plano para sa BHB sa bawat antas rehi- 
yon, subrehiyon, prubinsya at distrito o larangang ge- 
rilya na may tiyak na rasonableng mga target para sa 
bilang ng armas na sasamsamin sa mga pwersang ka- 
away. Kung ano ang rasonable ay ibabatay sa dating 
karanasan at kasalukuyang kakayahan ng mga yunit 
ng BHB. Halimbawa, ang isang kumand ng BHB ay 
pwedeng magrekomenda sa komite ng Partido ng 10% 
dagdag sa bilang ng armas kada tatlong buwan. 

Naglipana ang malalambot na target para sa mga 
reyd, ambus at operasyong pagdidisarma. Kabilang di- 
to ang mga istasyon ng pulisya, maliliit na detatsment 
ng Philippine Army, mga yunit paramilitar, mga priba- 
dong ahensyang panseguridad, mga pribadong arma- 
dong grupo at mga armadong indibidwal na reaksyu- 
naryo. May mas malalambot pang target para sa mga 
atritibong aksyon para pahinain at pabagsakin ang 
moral ng mga pwersang kaaway, pwersahin silang 
maggwardya at magkamali sa pagpapakat ng tropa at 
mga rekurso. Madaling mailulunsad ang mga opera- 


syon batay sa naiipong impormasyon at napapana- 
hong pagmamanman. 

Sa pamamagitan ng pagpapaubaya ng gawaing 
masa at kilusang masa sa mga lokal na sangay ng Par- 
tido, lokal na organo ng kapangyarihang pampulitika 
at mga organisasyong masa, makapagtitiwala ang 
BHB na napangangalagaan at napauunlad ang baseng 
masa habang nakatuon ito sa paglaban at pagdurog sa 
kapangyarihan at mga makinarya ng reaksyunaryong 
estado sa malawak na saklaw sa mga lokalidad. Sa ga- 
yon, magaganyak at mabibigyang-kakayahan ng BHB 
ang mamamayan sa mga lokalidad na agawin ang ka- 
pangyarihang pampulitika. 

Higit na lumalakas at nagiging ligtas ang mga re- 
bolusyonaryong organo ng kapangyarihang pampuliti- 
ka kapag nadudurog ang reaksyunaryong kapangyari- 
han at tumatalilis ang mga reaksyunaryo o kaya'y na- 
aalisan ng lokal na kapangyarihan at awtoridad. Ang 
mga organo ng kapangyarihang pampulitika ay dapat 
pangunahing nakabase sa mga organisasyong masa ng 
anakpawis at napalalapad sa pamamagitan ng pakiki- 
pagkaisang-prente sa iba't ibang antas laban sa pina- 
kamasasahol na reaksyunaryo. 


kong rehimen pagkatapos ni Mar- 


IV. Estratehiya at mga taktika 


Wa inilatag ng Partido ang pulitiko-militar na estratehikong lin- 
ya ng matagalang digmang bayan. Nangangahulugan ito ng pag- 
kubkob sa kalunsuran mula sa kanayunan at pag-iipon ng lakas sa maha- 
bang panahon hanggang makaipon na ng sapat na lakas at kakayahan 
upang agawin ang mga lunsod sa pambansang saklaw sa yugto ng estra- 


tehikong opensiba. 

Ang linyang ito ay nakabatay sa 
kalagayan ng Pilipinas kung saan 
mayorya ng mamamayan ay mga 
magsasaka at matatagpuan sa ka- 
nayunan ang panlipunan at pisikal 
na tereyn para sa pagbubuo ng 
hukbong bayan at yugtu-yugtong 


pagsusulong ng digmang bayan. 
Ang kawastuan ng estratehi- 
kong linya ay pinatunayan na ng 
katotohanang nakapagpreserba ang 
Bagong Hukbong Bayan at umun- 
lad mula maliit tungong malaki, 
mula mahina tungong malakas la- 
ban sa mga brutal na atake ng ka- 
away. Kabilang sa mga atakeng 
iyon ang mga task force na laking- 
dibisyon para sugpuin ang pag-us- 
bong ng hukbong bayan noong 
1969-1972, ang 14 na taon ng pa- 
sistang diktadurang Marcos at 
ang serye ng mga pambansang 
kontra-rebolusyonaryong kam- 
panyang militar na inilun- 
sad ng sunud-sunod 
a na kunwa'y 
tay. demokrati- 


cos. 

Sa mahabang panahon ng pa- 
sistang diktadurang Marcos, naka- 
pagbuo tayo ng hukbong bayan na 
nagsimulang may sisiyam na rip- 
leng awtomatik at 26 na mahihi- 
nang armas (mga ripleng paisa- 
isang putok at maiiksing baril) no- 
ong simula ng 1969 at naabot sa 
buong bansa ang kabuuang 5,600 
ripleng awtomatik noong 1985. Su- 
balit mula 1985, naging kapansin- 
pansin nang ang BHB ay pinahihi- 
na ng mga “Kaliwang” oportunis- 
tang linya tulad ng “estratehikong 
kontra-opensiba” at linyang “pu- 
lang purok-puting purok” (“red 
area-white area” o RAWA). 

Ang mga “Kaliwang” oportunis- 
tang linyang ito ay umuk-ok sa la- 
kas ng BHB at sumalanta sa rebolu- 
syonaryong baseng masa at nagre- 
sulta sa mahigit 60% pagliit ng ba- 
seng masa noong dekada 1980. Ku- 
magat sila sa bitag ng kaaway na 
nagsagawa ng Oplan Lambat-Bitag 
(OLB) I, II at III na idinisenyo pa- 
ra sa estratehikong pagkubkob at 


ANG BAYAN Marso 29, 2010 


“gradual constriction” sa mga yunit 
ng BHB, at tumugis sa kanila sa 
pamamagitan ng mga “special ope- 
rations team.” 

Pinuna at itinakwil ng Ikala- 
wang Dakilang Kilusang Pagwawas- 
to ang mga “Kaliwang” oportunis- 
tang linya bilang pagsukol sa sarili 
at paghiwalay sa masa sa ngalan 
ng pagpapalakas sa BHB sa pama- 
magitan ng di kinakailangang ber- 
tikalisasyon at adelantadong pag- 
bubuo ng malalaking yunit. Sa mga 
lugar kung saan nanaig ang “Kali- 
wang” oportunistang linya, isina- 
isantabi ang pangangailangan sa 
pahalang na latag ng mga yunit ng 
BHB, kaya humina at nasira ang 
malapit na ugnay natin sa masa. 
Lumiit ang organisadong baseng 
masa ng rebolusyonaryong kilusan 
habang lumalaki ang kinakalla- 
ngang lohistika ng mga kumpan- 
yang binuo nang wala sa panahon. 

Sa direksyon ng Partido sa kilu- 
sang pagwawasto, kinailangang 
balikan ng BHB ang mga saligan ng 
pakikidigmang gerilya. Isinailalim 
ito sa panibagong oryentasyon, or- 
ganisasyon at pakat para magsu- 
long ng masinsin at malaganap na 
pakikidigmang gerilya batay sa pa- 
palawak at papalalim na baseng 
masa. Alam ng kaaway ang pagba- 
balik sa maliliit na yunit at luma- 
kas ang loob nitong ipakat ang 
mga scout ranger team nito laban 
sa naturang mga yunit. Ngunit na- 
preserba ng BHB ang sarili at naba- 
wi nito ang baseng masa dahil mis- 
mo sa pagtalima sa wastong linya 
noong buong panahon ng rehimeng 
Ramos at Estrada. 

May negatibo ring aspeto ang 
pagbibigay-diin sa pahalang na la- 
tag ng maliliit na yunit ng BHB pa- 
ra sawatain ang masasamang idi- 
nulot ng adelantadong bertikalisa- 
syon at para bawiin ang baseng 
masa. Nagluwal ito ng gerilyaismo 
o ng kaisipang rebeldeng lagalag at 
konserbatismo, laluna sa mga lugar 
kung saan walang mulat at mapag- 

pasyang pagsisikap na paunlarin 
ang mga rebolusyonaryong pwersa 
nang balanse at ang kinakalla- 
ngang ugnayan ng sentro de grabi- 
dad at mga nakakalat na yunit sa 
gawain ng hukbong bayan. Gayun- 
paman, hangga't lumalaki ang ba- 
seng masa, mas madali para sa Par- 
tido na iwasto ang konserbatismo 
at gerilyaismo. 

Ang sumunod na malaking ha- 
mon sa BHB ay ang Oplan Bantay 
Laya (OBL) gamit ang brutal na 
kampanya laban sa mga ligal na ak- 
tibistang panlipunan at pwersa- 
hang pagpapalikas ng mga magsa- 
saka at katutubong mamamayan sa 
kanayunan. Di hamak na hinigitan 
ng OBL ang OLB sa saklaw, tagal, 
tindi at brutalidad. Ginamit ng US 
at rehimeng Arroyo (sa sulsol ng 
mga militarista at kleriko-pasis- 
tang aset ng US CIA) ang linya na 
ang mga progresibong aktibistang 
panlipunan ay mga nakabalatka- 
yong mandirigma ng BHB at tinaya 
nilang magiging mas epektibo ang 
mga kampanyang militar sa kana- 
yunan kung ang naturang mga ak- 
tibista ay masusupil sa pamamagi- 
tan ng mga pagdukot, pagtortyur 
at mga ekstrahudisyal na pagpatay. 

Pinatunayan ng OBL ang kawa- 
lang-kakayahan ng reaksyunaryong 
mga pwersang militar, pulis at pa- 
ramilitar na saklawin kahit 10% 
man lamang ng teritoryo ng Pilipi- 


nas sa bawat takdang panahon. 
Bwelong-bwelo ang BHB sa 90% ng 
teritoryo. Kaya nagawa nitong 
magpalakas at biguin ang mga la- 
yunin ng OBL. Sa OBL, lalong la- 
long nabantog ang rehimeng Arro- 
yo sa buong mundo sa lansakan at 
sistematikong paglabag sa karapa- 
tang-tao. 

Subalit dapat tayong matuto 
nang husto sa iba't ibang taktikang 
ginamit ng kaaway sa OBL, tulad 
ng mga taktikang panindak (“shock 
and awe”) ni General Palaparan sa 
Oriental Mindoro, Western Samar at 
Central Luzon, “convergence” (pag- 
tutulungan ng militar at mga ahen- 
syang sibilyan) ni General Gomez 
sa Bohol, “sentro de grabidad” ni 
General Dagoy at “pagtutuon sa 
sityo” ni Colonel Bustillos. 

Sa estratehikong pananaw, ang 
lahat ng ito'y pawang mga tigreng 
papel. Subalit sa taktikal na antas, 
kung saan sinunggaban nila ang 
mga larangang gerilya at ang masa, 
sila'y talagang mababangis na tig- 
reng nagdulot ng isang antas ng 
pinsala, lumikha ng tunay na mahi- 
rap na kalagayan para sa rebolu- 
syon at nagbunsod ng mga kamali- 
an at kahinaan sa panig ng mga su- 
hetibong pwersa ng rebolusyon. 

Tinipon at sinuri ng Partido ang 
mga ulat mula sa mga kaukulang 
rehiyon at nagbuo ito ng mga pla- 
no para pangibabawan ang mga 

problema at palakasin pa ang mga 
rebolusyonaryong pwersa. Natuto 
tayo ng mahahalagang aral sa pag- 
gapi sa mga atake ng kaaway, pag- 
preserba at pagpapaunlad ng ating 
mga pwersa at baseng masa, paglu- 
lunsad ng ganap na pakikidigmang 
gerilya at pagsusulong ng rebolu- 
syonaryong pakikibaka. Pinanday 
tayo ng mahihirap na karanasan at 
tayo'y higit na lumakas, patuloy na 
nagdudulot ng mas laganap at ma- 
bibigat na bigwas sa kaaway at la- 
ging determinadong isulong at 
ipagtagumpay ang ating digmang 
bayan. 

Sa kasalukuyan, ang BHB na 
ang pinakamalaking hukbong ba- 
yang naitayo ng Pilipinong anakpa- 
wis. Nahigitan na nito ang bilang 
ng tauhang de-riple sa rebolusyo- 
naryong hukbo noong 1896-1902 
at sa lumang hukbong bayan noong 
1942-1952. Para makapagmaya- 
bang, paulit-ulit ang pagsisinunga- 
ling ng mga reaksyunaryong pwer- 
sa na may 25,000 mandirigma ang 
BHB noong 1986 at matagumpay 
nila itong napaliit tungong 5,000 o 
mas mababa pa. 

Ang bilang ng riple ng BHB no- 
ong 1986 ay 6,100 lamang (karag- 
dagang 500 sa bilang na 5,600 no- 
ong 1985) na walang malinaw na 
pagtaya sa epekto ng mga “Kali- 
wang” oportunistang linya at kahi- 
bangang anti-impormer, partikular 
ang KALA Ahos sa Minda- 

nao. Mula sa datos ng plenum ng 
Komite Sentral noong 1985, nasa 
Mindanao ang 50% ng armadong 
lakas ng BHB noon. 

May kritikal nang lakas ang 
BHB batay sa libu-libo nitong man- 
dirigma na may malalakas na ar- 
mas. Kapag wastong naipapakat at 
napakikilos, kaya nitong lumaki 
nang mabilis at sumulong nang pa- 
alun-alon at sa depinidong mga 
yugto (panggitna at abante) ng es- 
tratehikong depensiba at sa bu- 
ngad at unang yugto ng estratehi- 
kong pagkapatas. Saan man may 
mga yunit ng BHB sa ilalim ng anu- 
mang antas ng kumand: baryo, sek- 
syon, larangang gerilya, inter-lara- 
ngan, prubinsya, subrehiyon at re- 
hiyon, dapat magkaroon ng relati- 
bong konsentradong pwersa bilang 
sentro de grabidad. Dapat ipwesto 
ang sentro de grabidad sa pinaka- 
mainam na tereyn. Habang ang ma- 
lalawak na erya ay napupuno ng 
magkakarugtong na lakas-kumpan- 
yang larangang gerilya at naita- 
transporma tungong mga subrehi- 
yunal na eryang militar at kalaunan 
bilang mga larangan ng digmang 
makilos, ang kanilang mga sentro 
de grabidad ay bubuo ng mas mala- 
laking pwersang bertikal. 

Kasabay nito, ang higit na pag- 
unlad ng mga pwersang horisontal 
na binubuo ng isang pultaym na 
platung gerilya sa antas munisipal 
ay e pa ng pagdami ng 
mga  laking-platun 
na milisyang bayan, 
kwerpong panang- 
gol-sa-sarili ng bar- 
yo, at yunit panang- 
gol-sa-sarili ng mga 
organisasyong masa 
sa antas baryo at ng 
pagpapakat ng mga 
armadong partisan- 
ong lunsod sa mga 
sentrong urban na 
saklaw ng mga lara- 
ngang gerilya. 

Ang kasaluku- 


yang bilang ng mga larangang ge- 
rilya ay higit sa sapat na tuntu- 
ngan para saklawin ng Partido, mga 
organisasyong masa, mga alyansa 
at mga yunit ng hukbong bayan 
ang halos lahat kundi man lahat ng 
179 distritong kongresyunal sa ka- 
nayunan ng reaksyunaryong estado 
sa loob ng susunod na dalawa o 
tatlong taon. Ang lakas ng BHB ay 
hindi dapat paghati-hatiin at ika- 
lat para lamang masaklaw nang lu- 
bos na pantay-pantay ang naturang 
mga distritong kongresyunal. Da- 
pat magpalakas ang BHB sa kani- 
kanilang lugar at paalun-along su- 
mulong o magpakat ng mga pauna 
o pampunlang yunit sa pinakamai- 
nam na tereyn sa naturang mga 
distrito. 

Sa susunod na limang taon, ang 
BHB ay nakatakdang magdulot ng 
mas matitingkad na pamatay na 
bigwas sa reaksyunaryong mga 
pwersang militar, pulis at paramili- 
tar na magpapabulaan sa sinasabi 
ng mga reaksyunaryo, mga huwad 
na progresibo at taksil na ang BHB 
ay napinsala at napahina na ng 
mga antinasyunal at antidemokra- 
tikong rehimen pagkatapos ni Mar- 
cos at ng mga kampanyang militar 
nila. Higit sa lahat, determinado 
ang Partido at BHB na pag-ibayu- 
hin ang armadong lakas at kapang- 
yarihang pampulitika ng masang 
anakpawis. 

Ang malamang na mga dadaa- 
nang yugto ng pag-unlad ng dig- 
mang bayan ay mula sa estratehi- 
kong depensiba tungo sa estratehi- 
kong pagkapatas at mula dito'y tu- 
ngo sa estratehikong opensiba. Ma- 
tapos ang apat na dekada sa estra- 
tehikong depensiba, nailatag natin 
ang batayan para hangarin at abu- 
tin ang yugto ng estratehikong 
pagkapatas sa susunod na limang 
taon at mula roon ay magpunya- 
ging sumulong tungo sa huling 
yugto ng estratehikong opensiba. 

Dapat nating lagumin ang 
ating karanasan sa pakikipaglaban 

at ang kasalukuyan nating sitwas- 
yon, at magbuo ng mga gabay at 
plano sa antas ng Komite Sentral, 
Komisyong Militar at kumand sa 
operasyon ng BHB; sa antas ng 
mga komiteng rehiyon ng Partido 
at mga panrehiyong kumand sa 
operasyon: at sa antas ng subrehi- 
yon, prubinsya at distrito o lara- 
ngang gerilya sa layuning maka- 
paglunsad ng mga taktikal na 
opensiba at madagdagan ang arma- 
dong lakas ng BHB upang magawa 
nating sumulong mula sa estratehi- 
kong depensiba tungong estratehi- 
kong pagkapatas. 

Kakayanin natin sa susunod na 
limang taon na magkaroon ng tig- 
iisang larangang gerilya sa lahat 
ng 179 rural na distritong kongre- 
syunal at magpakat ng mga arma- 
dong partisanong lunsod sa lahat 
ng urban na distritong kongresyu- 
nal. Ang pagsaklaw ng isang lara- 
ngang gerilya sa isang panlalawi- 
gang distritong kongresyunal ay 
mabibigyang-daan ng pagkakaroon 
at pag-unlad ng mga larangang ge- 
rilya sa mga kanugnog na distrito. 
Hindi magiging pantay ang pagli- 
taw at pag-unlad ng mga larangang 
gerilya subalit dapat nating pagsi- 
kapan lagi na kamtin ang mga tak- 
dang pamantayan at itaas ang 
pangkalahatang antas ng pag-un- 
lad. Dapat tiyakin ng panrehiyong 
komite ng Partido at kumand sa 
operasyon ng BHB na ang mga sen- 
tro de grabidad sa antas ng rehi- 
yon, subrehiyon, prubinsya at lara- 
ngang gerilya ay nakapwesto sa ka- 
lupaang paborable sa maniobra. 

Ang mga larangang gerilya ay 
higit pang lalawak at lalalim at ma- 
giging relatibong istable habang 
humuhusay ang kanilang koordina- 
syon sa pamumuno ng Partido at 
kumand ng BHB sa antas inter-lara- 
ngan, prubinsya, subrehiyon at re- 
hiyon. Kakayanin pa rin ng mga 
pwersa ng kaaway na magkonsentra 
ng pwersa sa kabuuan o bahagi ng 
isang partikular na larangang geril- 

ya. Subalit ang ugnayan at koordi- 
nasyon ng ilang magkakarugtong 
na larangang gerilya sa ilalim ng 
mga kumand na mas matass sa la- 
rangang gerilya at ang pagkakaro- 
on ng mga pwersang panlaban pa- 
ra sa mga kontra-atake ng mga 
panrehiyon, pansubrehiyon, pam- 
prubinsya o inter-larangang ku- 
mand ay magiging susi sa pagpre- 
serba, pagpapalakas at pagpapala- 
wak ng mga larangang gerilya at 
paglulunsad ng mga koordinadong 
taktikal na operasyon sa mga er- 
yang saklaw. Mas madali nang ma- 
kapagkokoordina ang magkakarug- 
tong na larangang gerilya at mag- 
kakaroon sila ng mga andana ng 
kumand tulad ng panrehiyon, pan- 
subrehiyon at pamprubinsya. 

Laging tatangkain ng kaaway 
na estratehikong kubkubin ang 
mga pwersa natin at maglunsad ng 
mga estratehikong opensiba. Suba- 
lit madaragdagan ang inisyatiba at 
kakayahan ng BHB na maglunsad 
ng mga taktikal na pagkubkob at 
taktikal na opensiba habang umu- 
unlad ang mga panrehiyon, pan- 
subrehiyon at pamprubinsyang ku- 
mand. Ang pagdami ng ating mga 
opensiba ay mag-oobliga sa mga 
pwersa ng kaaway na dagdagan ang 
tauhang pandepensa ng mga kam- 
po, mga istasyon ng pulisya at ma- 
hahalagang instalasyon at bawasan 
ang bilang ng mga armadong pwer- 
sa para sa mga opensibong opera- 
syon. Gayunman ay mananatiling 
bulnerable sa mga taktikal na 
opensiba ng BHB ang mga linya ng 
patrol at suplay ng kaaway. 

Saan man piliin ng kaaway na 
kubkubin ang ating mga pwersa, 
hinaharap natin ito sa pamamagi- 
tan ng taktikal na kontra-kubkob at 
pagbira mula sa labas. Kasabay ni- 
to, maaari nating agawin ang ini- 
syatibang maglunsad ng mga takti- 
kal na opensiba sa ibang lugar. Na- 
pakamakilos ng gerang isinusulong 
natin. Patuloy nating pinanghaha- 
wakan at ginagamit ang mga takti- 


ka ng konsentrasyon, pagpapali- 
pat-lipat at pagkalat upang maka- 
mit ang ating mga layunin batay sa 
kongkretong kalagayan. 

Kailanma't kailangan, pansa- 
mantala nating iniiwan ang isang 
lugar. Hindi tayo nakikipagmatiga- 
sang depensahan ang isang terirto- 
ryo ni sumusuong sa mga labanang 
magsasapeligro sa alinmang pa- 
ngunahing yunit ng BHB saanmang 
larangang gerilya, prubinsya, su- 
brehiyon o rehiyon. Sa lahat ng 
pagkakataon, ang maliliit nating 
yunit na nakakalat para sa gawaing 
masa ay dapat maging alerto para 
hindi masorpresa at mapasubo sa 
mga purong depensibong labanan 
o mga engkwentro. 

Humaharap lamang tayo sa mga 
labanang mabilisang tinatapos at 
kaya nating ipagwagi. Binibigyang- 
prayoridad natin ang pagbigwas sa 
pinakamahihinang bahagi ng ka- 
away. Bulag at bingi ang kaaway 
dahil kinamumuhian sila ng mama- 
mayan. Hindi nila matukoy kung 
saan o kailan aatake ang ating mga 
pwersa. Pinanghahawakan natin 
ang buong inisyatiba sa paglulun- 
sad ng mga labang anihilatibo, na 
makapagpapasulpot ng mga sanda- 
ta para sa higit pang pagpapalakas 
ng hukbong bayan at magdudulot 
ng mga pinsalang makababawas sa 
lakas at magpapahina sa moral ng 
mga pwersang kaaway. 

Marami ang mga taktikang ma- 
pagpipilian natin, na mas kumpli- 
kado at mas mahirap mahulaan ng 
kaaway kaysa sa isahang pananam- 
bang, reyd o operasyong pag-ares- 
to, bagamat kumplikado rin ang 
mga ito sa usapin ng pagpapakat 
ng mga yunit pam-blocking, pang- 
contain at pang-close-in. Ang mga 
kumplikadong taktikang tinutukoy 
natin ay kinabibilangan ng sumu- 
sunod: pag-akit sa kaaway papasok 
sa kaloob-looban tungo sa ating 
zone of fire (erya kung saan naka- 
handa tayong bumira): pag-ambus 
o pagreyd sa isang pwersa ng ka- 

away bilang pauna sa mas malaking bira sa mga reim- 
porsment: kunwang pagbira sa silangan para makabi- 
ra sa kanluran: pagbuyo sa kaaway na lumabas ng ba- 
se at pagwasak sa base: pagpagod sa pwersang ka- 
away sa pamamagitan ng pagpapasok sa kanila sa ka- 
loob-looban ng ating teritoryo at pag-ambus sa kani- 
la kapag pauwi na sa base, at iba pa. 

Ang pangunahin nating layunin ay maglunsad at 
magpanalo ng mga labang panlipol sa mga pwersang 
kaaway. Dapat din tayong maglunsad ng mga atriti- 
bong aksyong makapagpapahina at makadedemoralisa 
sa mga pwersa ng kaaway. Kabilang dito ang pag-is- 
nayp sa mga sundalong kaaway ng mga pangkat ng is- 
nayper o mga yunit isparo, paggamit ng mga eksplo- 
sibo laban sa mga sasakyan ng kaaway, pagsunog sa 
mga imbakan ng gasolina at mga garahe ng kaaway at 
iba pa. Mapapadudugo natin hanggang mamatay ang 
halimaw sa mga labang anihilatibo at atritibong ak- 
syon. 

Ang yugtu-yugtong pagsulong ng ating digmang 
bayan ay mangangahulugan ng pag-unlad ng ating 
mga taktika at teknikang militar. Natututunan natin 
ang ating mga taktika sa paglalagom at pagsusuri sa 
mga positibo at negatibo nating karanasan. Nang-aa- 
gaw tayo ng mga sandata, kagamitang pangkomunika- 
syon at iba pang lohistika mula sa kaaway. 

Ngayon man ay may nagagamit na tayong mga so- 
pistikadong kagamitang elektronik para sa komunika- 
syon at pag-iimbak at pagkuha ng impormasyon. Da- 
pat tayong maging istrikto sa wastong paggamit sa 
mga ito para sa ating komunikasyon, gawain at mga 
opensiba. Kung iresponsable ang paggamit natin, ang 
kagamitan mismong ito ay magagamit ng kaaway pa- 
ra pinsalaan tayo. Hindi natin dapat kalimutan ang 
paggamit at pagpapaunlad sa sinauna ngunit mas ma- 
aasahang paraan ng komunikasyon tulad ng sistemang 
kuryer na nakabase sa organisadong baseng masa at 
mga alyansa. 

Dapat tayong gumanap ng gawaing pampulitika 
para makapagrekrut ng mga tauhang medikal at iba 
pang propesyunal at tekniksyan para sa iba't ibang de- 
partamento ng hukbong bayan at para makapagpaun- 
lad ng mga alyansa upang maabot natin ang iba't 
ibang mga serbisyong propesyunal at teknikal. Dapat 


nating paunlarin ang produksyon ng hukbong bayan 
para sa sarili nitong mga pangangailangan at ang pro- 
duksyon ng mamamayan para sumuporta sa hukbong 
bayan at mga pamilya ng mga Pulang mandirigma na- 
tin. Dapat nating likumin ang mga ambag ng masang 
anakpawis na nakinabang o makikinabang sa mga pa- 
takaran ng rebolusyonaryong gubyerno at kilusan. 

May kapangyarihang magpataw ng buwis ang gub- 
yernong bayan upang makontrol at marendahan ang 
mga empresa at mga ari-ariang kumikita ng upa at tu- 
bo at upang makalikom ng rekurso para sa paghahatid 
ng serbisyong panlipunan na kailangang-kailangan ng 
masa, kabilang ang pangangasiwa at suporta sa mga 
programa sa produksyon, edukasyon, kalusugan, de- 
pensa at kaunlarang pangkultura. Kapag nagbibigay 
ng donasyon sa gubyernong bayan ang ilang pulitikal 
na grupo at indibidwal, ang mga ito ay ginagamit sa 
mga layuning panlipunan at hindi kabayaran sa kara- 
patang mangampanya o para manalo ng pwesto sa re- 
aksyunaryong eleksyon. 

Bukod sa mga operasyong pangkombat para man- 
lipol ng mga yunit ng militar, pulisya at pwersang pa- 
ramilitar at mga pribadong armadong grupo, dapat ta- 
yong maglunsad ng mga operasyon para arestuhin 
upang malitis at maparusahan ang mga nagsasaman- 
tala at nang-aapi na may utang na dugo, mga lumala- 
bag sa karapatang-tao, mga mandarambong, mga ma- 
ngangamkam ng lupa, mga sumisira sa kalikasan at 
mga pangunahing nagsusuplay ng iligal na droga. Da- 
pat nating lansagin ang mga reaksyunaryong organo 
ng kapangyarihang pampulitika at mga anti-mamama- 
yang empresa na nang-aagaw ng lupa at sumisira sa 
kalikasan. 

Dapat nating alisin sa mga larangang gerilya ang 
mga pusakal na mapagsamantala at mapang-api. Na- 
palalawak at nakokonsolida natin ang Pulang kapang- 
yarihang pampulitika sa pamamagitan ng pagpuksa o 
pagpapalayas sa kanila mula sa mga larangang geril- 
ya. Dapat tayong maghanda sa pagdami pa ng ma- 
panghimasok na mga pwersang militar ng US habang 
matagumpay tayong sumusulong mula sa estratehi- 
kong depensiba tungong estratehikong pagkapatas. 
Dapat tayong maging handa sa todo-largang agre- 
syong militar ng US. 


Samantalahin ang krisis na kalagayan sa pamamagitan ng pagpapaigting ng digmang bayan! 
Tupdin ang mga rekisitong pampulitika sa pamumuno ng Partido! 
Ipagpatuloy ang malaganap at masinsing pakikidigmang gerilya! 
Sumulong mula estratehikong depensiba tungong estratehikong pagkapatas! 
Isulong ang bagong demokratikong rebolusyon sa pamamagitan ng digmang bayan! 

Sumulong mula estratehikong 
depensiba tungong estratehikong 


pagkapatas 


Mensahe sa Bagong Hukbong Bayan 
Mula sa Komite Sentral, 
Partido Komunista ng Pilipinas 


ng Bagong Hukbong Bayan (BHB), nagpupugay 

tayo sa mga Pulang kumander at mandirigma at 
iniuukol natin ang pinakamataas na parangal sa ating 
mga rebolusyonaryong martir at bayani. Binabati na- 
tin ang hanay ng mga mandirigma sa mga tagumpay 
nitong nagdaang taon at ginaganyak natin silang 
magkamit pa ng mga tagumpay sa rebolusyonaryong 
pakikibaka para sa pambansang kalayaan at demokras- 
ya. 

Mula nang ihayag natin ang ating estratehikong 
planong sumulong mula sa yugto ng estratehikong 
depensiba tungong estratehikong pagkapatas g 
sa matagalang digmang bayan, masigasig nang | 
pinagtatalakayan ng mga kadre at kasapi ng p 
ating Partido, mga Pulang kumander at mandi- 
rigma, mga aktibistang masa, mga alyado at [ 
ng malawak na masa ng sambayanan ang ba- | 
tayan, mga rekisitong pampulitika at ang es- 
tratehiya at taktika para sa pagsulong. Bakit Ñ 
at paano tayo magtatagumpay? 

Una, ang palagiang krisis na kalagayan ng 
pandaigdigang sistemang ka- @ 
pitalista at lokal na naghaha- N 
ring sistema ay nagsisilbing AN 
batayan para sa ating estrate- |; IN 
hikong plano at implementa- (| WA 
syon nito sa susunod na li- f 
mang taon. Ang kalagayang \ 
ito ay patuloy na lumalala at 1 
lalu't lalong umiinam para sa 
pagsusulong ng digmang bayan. 


S a okasyon ng ika-41 anibersaryo ng pagtatatag 


Ikalawa, napanghahawakan ng PKP ang wastong 
linya sa ideolohiya, pulitika at organisasyon at mabi- 
sa nitong napamumunuan ang mamamayan at mga re- 
bolusyonaryong pwersa. Taglay nito ang mayamang 
rebolusyonaryong karanasan at lahatang-panig na la- 
kas na nakamit sa mahigit 40 taong digmang bayan 
para tupdin ang mga rekisitong pampulitika ng dig- 
mang bayan. 

Ikatlo, taglay ng hukbong bayan sa pamumuno ng 
PKP ang wastong estratehiya at taktikang itinakda ng 
Partido para isulong ang digmang bayan. Mataas ang 
moral ng mga Pulang kumander at mandirigma at de- 
terminado silang bumigwas sa kaaway at tupdin ang 
estratehikong plano. 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


